การประกอบธุรกิจของแต่ละสายผลิตภัณฑ์

บริษัท ไทยโพลีอะคริลิค จำกัด (มหาชน) ดำเนินธุรกิจผลิต และจำหน่ายแผ่นพลาสติกอะคริลิค
(Acrylic) แผ่นเอบีเอส (Acrylonitrile Butadiene Styrene) แผ่นไฮอิมแพ็ค (High
Impact Polystyrene) และแผ่นพลาสติกชนิดต่าง ๆ เพื่อจำหน่ายต่อตัวแทนขายส่ง ขายปลีก
และผู้ผลิตของอุตสาหกรรมต่อเนื่อง อาทิเช่น งานป้ายโฆษณา งานแปรรูป ชิ้นงานประดับยนต์
งานตกแต่ง งานขึ้นรูปอ่างอาบน้ำและสุขภัณฑ์ รวมถึงอุปกรณ์ภายในของเครื่องใช้ไฟฟ้า เป็นต้น

1. บริษัทสามารถแยกสายผลิตภัณฑ์ตามรายละเอียดดังนี้คือ

1.1 แผ่นอะคริลิค

บริษัทผลิตและจำหน่ายแผ่นอะคริลิค (Cast Acrylic Sheet) ภายใต้เครื่องหมายการค้าชื่อ
“Moden Glas” และแผ่นอะคริลิคเกรดพิเศษ อาทิเช่น แผ่น Impact Modified
ที่ทนแรงกระแทกสูง ภายใต้เครื่องหมายการค้า “IMPACT”
และแผ่นสุขภัณฑ์หลากหลายเกรดเพื่อการทำอ่างอาบน้ำ ภายใต้เครื่องหมายการค้า “Moden Glas“
และ “Lucite TS” เป็นต้น นอกจากนั้นบริษัทยังรับจ้างผลิตตามคำสั่งซื้อของลูกค้า (Made to
Order) ภายใต้เครื่องหมายการค้าของลูกค้าทั้งในประเทศและต่างประเทศ

  แผ่นอะคริลิค เป็นแผ่นพลาสติกประเภท Thermoformable Plastic ลักษณะแผ่นเรียบ ใส
  แต่สามารถผลิต

ได้หลากหลายสี เช่น ชนิดโปร่งแสง ทึบแสง เป็นต้น มีคุณสมบัติพิเศษคือ
เมื่อได้รับความร้อนสูงจะอ่อนตัวลง สามารถดัดหรือขึ้นรูปเป็นแบบต่าง ๆ ได้
เมื่อเย็นตัวลงจะแข็งตัวและคงสภาพไว้ มีน้ำหนักเบาทนแรงกระแทก สามารถแกะสลัก พ่นสี ระบาย
หรือ ทำซิลค์สกรีน เป็นรูปหรือลวดลายต่าง ๆ นิยมนำมาใช้ทดแทนวัสดุหลายชนิด เช่น กระจก
เหล็ก อลูมิเนียม และไม้อัด เป็นต้น และสามารถใช้เป็นวัตถุดิบในการผลิตวัสดุอุปกรณ์
ในงานตกแต่งบ้านและอาคารสำนักงาน สุขภัณฑ์ชนิดต่าง ๆ และงานใช้สอยเอนกประสงค์ต่าง ๆ
เช่น แผ่นลอนหลังคาบ้าน ตู้โชว์สินค้าและเฟอร์นิเจอร์ แผ่นป้ายโฆษณา ตู้โทรศัพท์สาธารณะ เป็นต้น
บริษัทสามารถผลิตแผ่นอะคริลิคที่มีความหนาได้ตั้งแต่ 2 - 40 มิลลิเมตร
และมีหลายขนาดให้เลือกใช้ตามความเหมะสม

  1.2 แผ่นเอบีเอส และแผ่นไฮอิมแพ็ค

นอกจากนั้น บริษัท ยังเป็นผู้ผลิต และจำหน่ายแผ่นเอบีเอส และแผ่นไฮอิมแพ็ค รวมถึงผลิต
และจำหน่ายพลาสติกชนิด อื่น ๆ อีกหลายประเภทด้วยระบบรีด (Extrusion System)
ภายใต้เครื่องหมายการค้า “Moden Plas” และรับจ้างผลิตตามคำสั่งซื้อจากลูกค้า (Made to
Order)

แผ่นเอบีเอส เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
Acrylonitrile Butadiene Styrene (ABS) มีคุณสมบัติคือ ทนแรงกระแทก ทนสารเคมี ฯลฯ
สามารถใช้ความร้อนในการขึ้นรูปได้ดี มีผิวเงา มันวาว

  แผ่นไฮอิมแพ็ค เป็นแผ่นพลาสติกประเภท Thermo Plastic ผลิตจากเม็ดพลาสติก Polymer
  ชนิด High

Impact Polystyrene (HIPS) ลักษณะโดยทั่วไปคล้าย ๆ แผ่นเอบีเอส
แตกต่างกันในด้านคุณสมบัติในการนำ ไปใช้งาน

ปัจจุบัน บริษัทสามารถผลิตแผ่นเอบีเอส และแผ่นไฮอิมแพ็ค โพลีสไตลีน
และแผ่นพลาสติกที่มีมูลค่าเพิ่มอีกหลากหลายชนิด อาทิเช่น แผ่นอะคริลิคระบบเครื่องรีด
ทั้งแผ่นเรียบและแผ่นลายเกร็ดน้ำแข็ง (Frost) แผ่น ABS capped PMMA และแผ่นเรียบ PP
เป็นต้น โดยสามารถผลิตในขนาดความหนาตั้งแต่ 1.5 ถึง 10.0 มิลลิเมตร
และมีขนาดหน้ากว้างได้ถึง 2.5 เมตร
โดยใช้เครื่องรีดทันสมัยที่ได้นำเข้าและมีการติดตั้งแล้วเสร็จในปีที่ผ่านมา

2. การตลาดและภาวะอุตสาหกรรมการแข่งขัน

2.1 การพัฒนาทางการตลาด

  แผ่นอะคริลิค

  บริษัทได้มีการพัฒนาแผ่นอะคริลิคเกรดพิเศษ ที่สามารถนำไปใช้กับงานป้ายโฆษณา และงานตกแต่ง

ได้ดี โดยการนำแสงจะมาจากด้านข้าง ทำให้งานป้ายหรืองานตกแต่งร้านสามารถออกแบบทันสมัย
เรียวบาง ตัดทำส่วนโค้งส่วนเว้าได้ และช่วยประหยัดกระแสไฟฟ้า
นับว่าเป็นการนำเทคโนโลยีการนำแสงด้านข้าง ( Edge Lighting )
มาประยุกต์ใช้กับงานตกแต่งและโฆษณาได้อย่างเหมาะสม โดยบริษัทได้ร่วมกับบริษัท Lucite
International
ในการถ่ายทอดเทคโนโลยีดังกล่าวให้กับผู้แทนผลิตป้ายโฆษณาในประเทศที่แต่งตั้งเป็นทางการ
เพื่อผลิตและจำหน่ายผลิตภัณฑ์ดังกล่าวนี้ ภายใต้เครื่องหมายการค้า “Perspex LMS”
นอกจากนี้บริษัทยังประสบผลสำเร็จในการพัฒนาแผ่นอะคริลิคเกรดสุขภัณฑ์ที่ใช้ในการขึ้นรูปเป็นอ่างอาบน้ำให้มีคุณสมบัติในการขึ้นรูปง่ายและประหยัดพลังงานในการขึ้นรูปทำให้มี
Productivity สูงขึ้น
และมีประสิทธิภาพมากยิ่งขึ้นมีการพัฒนาฟิล์มที่สามารถขึ้นรูปได้ไปพร้อมกับแผ่นสุขภัณฑ์
โดยไม่ต้องแกะแผ่นฟิล์มที่ห่อหุ้มแผ่นออก ซึ่งจะช่วยให้ผู้ผลิตอ่างอาบน้ำสามารถทำงานเร็วขึ้น
ป้องกันรอยขีดข่วนและความสกปรกบนผิวแผ่นในระหว่างขบวนการผลิตและการจัดส่ง

  แผ่นเอบีเอส และแผ่นไฮอิมแพ็คโพลีสไตลีน

  บริษัทยังคงเน้นคุณภาพและมาตรฐานของการผลิตแผ่นเอบีเอส และแผ่นไฮอิมแพ็ค
  เช่นเดียวกับแผ่นอะคริลิค

แต่เนื่องจากแผ่นเอบีเอสและแผ่นไฮอิมแพ็คเป็นสินค้าที่บริษัทผลิตตามข้อกำหนดของลูกค้าแต่ละราย
(Individual Customer’s Specifications) ดังนั้น
จึงต้องกำหนดนโยบายผลิตสินค้าตามคุณภาพและมาตรฐานตามความต้องการของลูกค้าในแต่ละราย

  2.2 แนวโน้มภาวะอุตสาหกรรม และการแข่งขันโดยรวมแผ่นอะคริลิค

  ในปีที่ผ่านมา
  ปริมาณความต้องการใช้แผ่นอะคริลิคทั้งในประเทศและต่างประเทศมีปริมาณเติบโตค่อนข้าง

มากกว่าปกติ โดยประมาณการว่าการบริโภคแผ่นอะคริลิคเพิ่มสูงขึ้นกว่า 7%
จากอัตราเฉลี่ยการเติบโตต่อปีที่ 5% เท่านั้น
อีกทั้งตลอดทั้งปีมีการปรับราคาแผ่นตามราคาวัตถุดิบหลักได้แก่ MMA ที่เพิ่มสูงขึ้นกว่า 10%
ซึ่งทำให้ผู้ประกอบการหลายรายทั้งในประเทศและในภูมิภาคเอเซีย
ได้มีการลงทุนเพิ่มในการขยายกำลังการผลิตแผ่นอะคริลิค เพิ่มสูงขึ้นเพื่อรองรับการบริโภคที่สูงขึ้น
ทั้งนี้บริษัทเองก็มีการทำแผนเพิ่มกำลังการผลิตในระหว่างปีที่ผ่านมาและมีเป้าหมายที่จะเพิ่มกำลังการผลิตแผ่นอะคริลิคในปี
2550 ให้ได้กว่า 10,000 ตันต่อปี

แผ่นเอบีเอส แผ่นไฮอิมแพ็ค และแผ่นพลาสติกอื่นๆในระบบเครื่องรีด (extruded sheet
business)

ผลกระทบของการอ่อนตัวลงของทั้งอุตสาหกรรมเครื่องใช้ไฟฟ้าและอุตสาหกรรมยานยนต์
ในปีทีผ่านมานับได้ว่ายังเป็นไปอย่างต่อเนื่องจากปีก่อน
ประกอบกับมีคู่แข่งรายใหม่เพิ่มขึ้นซึ่งใช้นโยบายในการตัดราคาแผ่นเพื่อช่วงชิงส่วนแบ่งการตลาด
จึงทำให้ปริมาณการใช้และการจำหน่ายแผ่นเอบีเอสและแผ่นไฮอิมแพคโพลีสไตลีนไม่เป็นไปตามที่คาดการไว้ในปีที่ผ่านมา
ซึ่งทำให้รายได้จากการดำเนินการในส่วนนี้ลดลงจากปีก่อนและต่ำกว่าประมาณการค่อนข้างมาก

อย่างไรก็ดี
บริษัทยังเล็งเห็นว่าอุตสาหกรรมเครื่องใช้ไฟฟ้าและอุตสาหกรรมยานยนต์ของไทยยังคงมีศักยภาพสูงจากการย้ายฐานการผลิตของผู้ผลิตต่างประเทศซึ่งผู้ผลิต
รายสำคัญได้เพิ่มกำลังการผลิตตู้เย็นและเครื่องใช้ไฟฟ้าประเภทต่างๆเป็นที่เรียบร้อยแล้ว
เพียงแต่ต่างได้รับผลกระทบจากสภาวะเศรษฐกิจภายในประเทศที่มีการชะลอตัวและอ่อนตัวลงตามภาวะการเมืองที่เปลี่ยนแปลงไป
ซึ่งบริษัทได้จัดทำแผนในการขยายฐานการจำหน่ายแผ่นเอบีเอสและแผ่นพลาสติกระบบเครื่องรีดชนิดต่างๆ
โดยการหาช่องทางการตลาดครอบคลุมถึงอุตสาหกรรมอื่นๆมากขึ้น อาทิเช่น เฟอร์นิเจอร์
และอุปกรณ์และเครื่องใช้สุขภัณฑ์ เป็นต้น และการเพิ่มฐานลูกค้าใหม่ทั้งภายในและต่างประเทศ

3. การจัดหาผลิตภัณฑ์หรือบริการ

บริษัทแบ่งกระบวนการผลิตออกเป็น 2 ระบบ คือ ระบบ Casting Acrylic Sheet
ในการผลิตแผ่นอะคริลิค และระบบ Extrusion System
ในการผลิตแผ่นเอบีเอสและแผ่นไฮอิมแพ็ค ซึ่งปัจจุบันมีกำลังการผลิตที่ 9,000 ตัน ต่อปีสำหรับระบบ
Casting Acrylic Sheet และกว่า 10,000 ตันต่อปี สำหรับระบบ Extrusion System

4. การจัดหาวัตถุดิบ

รายละเอียดสัดส่วนการสั่งวัตถุดิบจากในประเทศและต่างประเทศ

  หน่วย : ล้านบาท

+------------+--------+--------+--------+--------+--------+--------+
|            | ปี พ.ศ. |        | ปี พ.ศ. |        | ปี พ.ศ. |        |
|            | 2549   |        | 2548   |        | 2547   |        |
+------------+--------+--------+--------+--------+--------+--------+
|            | ย      | ร้อยละ  | ย      | ร้อยละ  | ย      | ร้อยละ  |
|            | อดสั่งซื้อ |        | อดสั่งซื้อ |        | อดสั่งซื้อ |        |
+------------+--------+--------+--------+--------+--------+--------+
| ในประเทศ   | 738.57 | 93.73  | 759.76 | 90.03  | 661.68 | 91.15  |
|            |        |        |        |        |        |        |
| ต่างประเทศ  | 49.42  | 6.27   | 84.16  | 9.97   | 64.21  | 8.85   |
+------------+--------+--------+--------+--------+--------+--------+
| รวม        | 788.00 | 100.00 | 843.92 | 100.00 | 725.89 | 100.00 |
+------------+--------+--------+--------+--------+--------+--------+

  แผ่นอะคริลิค

  น้ำยา MMA เป็นวัตถุดิบที่เป็นผลพลอยได้ (By-product)
  มาจากขบวนการผลิตทางอุตสาหกรรมปิโตรเคมี

ซึ่งเป็นวัตถุดิบหลักมากกว่าร้อยละ 90 ในการผลิตแผ่นอะคริลิค ซึ่งในปัจจุบันน้ำยา MMA
ยังมีปริมาณสูงกว่าความต้องการใช้ ดังนั้น กรณีบริษัทไม่สามารถซื้อได้จากบริษัท Thai MMA
ด้วยสาเหตุใดก็ตาม
ก็สามารถสั่งซื้อจากผู้ขายรายอื่นในประเทศหรือสามารถนำเข้าโดยตรงจากกลุ่มบริษัท Lucite
International ได้

  แผ่นเอบีเอส และแผ่นไฮอิมแพ็ค

วัตถุดิบที่ใช้ในการผลิต คือเม็ดพลาสติกในตระกูล Styrene บริษัทมีนโยบายซื้อเม็ดพลาสติก ABS
จากตัวแทนนำเข้าในประเทศไทยที่นำเข้าจากประเทศญี่ปุ่นและเกาหลีเป็นสำคัญ
เนื่องจากลูกค้าส่วนใหญ่เป็นบริษัทของประเทศญี่ปุ่นหรือมีการร่วมลงทุนจากประเทศญี่ปุ่นและต้องการแผ่น
ABS ที่มีคุณภาพสูง ซึ่งลูกค้าแต่ละรายต่างกำหนดคุณสมบัติ (Specifications) ที่ต่างกัน

  สำหรับเม็ดพลาสติก HIPS บริษัทสั่งซื้อจากผู้ผลิตในประเทศประมาณ 3-4 ราย
  เพราะในปัจจุบันผู้ผลิต

ภายในประเทศได้พัฒนาเทคโนโลยีการผลิต
ทำให้คุณภาพเม็ดพลาสติกที่ได้มีคุณสมบัติเทียบเท่าเม็ดพลาสติกที่นำเข้าจากต่างประเทศ
และมีราคาต่ำกว่าเมื่อเปรียบเทียบกับราคานำเข้าเม็ดพลาสติก HIPS

5. นโยบายการผลิตที่สำคัญ

บริษัทได้ดำเนินนโยบายการผลิต ในหัวข้อหลักที่สำคัญ ดังนี้ :-

1.  การกำหนดเป้าหมายด้านการเพิ่มผลผลิต
    และการลดเปอร์เซ็นต์ความสูญเสียการใช้วัตถุดิบที่เหมาะสม

  และการเพิ่มประสิทธิภาพในการผลิต เป็นต้น

2.  การปรับปรุงเครื่องมือและอุปกรณ์ เพื่อลดเปอร์เซ็นต์การสูญเสียในระหว่างการผลิตลง
    และปรับปรุง

  คุณภาพสินค้าให้ได้มาตรฐานเป็นที่ยอมรับของลูกค้าทั้งในประเทศและต่างประเทศ

3.  การจัดทำแผนงานเพื่อลดต้นทุนการผลิต (Cost Saving) เช่น การปรับปรุงขบวนการผลิต
    แผนงานใน

  การผลิต เป็นต้น เพื่อปรับปรุงต้นทุนในการผลิตให้ลดลง ซึ่งจะทำให้สามารถแข่งขันในตลาดได้

4.  การเพิ่มศักยภาพในการพัฒนาผลิตภัณฑ์ใหม่ เพื่อให้สอดคล้องกับความต้องการของตลาด
    โดยในปีที่ผ่านมาได้มีการวางตลาดผลิตภัณฑ์ใหม่ได้ตามแผนรวม 3 ประเภท
    และได้กำหนดแผนการพัฒนาผลิตภัณฑ์มูลค่าเพิ่มในปี 2550 ให้ได้อย่างน้อยอีก 3 ประเภท
    โดยบริษัทได้จัดทำแผนและกำหนดผู้รับผิดชอบในการดำเนินการไว้เพื่อใช้ในการติดตามความคืบหน้าและการประเมินผล

5.  การพัฒนาบุคลากรมีการอบรมพนักงานอย่างต่อเนื่อง
    เพื่อเพิ่มทักษะในการใช้เครื่องมือและอุปกรณ์ รวมถึงความรู้ในเรื่องกระบวนการผลิต
    ตลอดจนแนวทางในการวางนโยบาย

6. ผลกระทบต่อสิ่งแวดล้อม

การดำเนินการเพื่อลดผลกระทบต่อสิ่งแวดล้อม

  การควบคุมผลกระทบต่อสิ่งแวดล้อมตลอดจนผลปฏิบัติงานจริงเมื่อเทียบกับอัตราสูงสุดที่กฎหมายกำหนด

สรุปเป็นข้อ ๆ ได้ดังต่อไปนี้:-

1)  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง
    ปัจจุบันบริษัท

  มีหม้อแปลงอยู่ในโรงงาน 6 ชุด และมีการเปลี่ยนถ่ายน้ำมันทุก ๆ 6 เดือน
  ซึ่งไม่มีการใช้สารเคมีดังกล่าว

2)  ผลกระทบเกี่ยวกับ แอสเบสตอส

  บริษัท ไม่ได้ใช้ แอสเบสตอส ในกระบวนการผลิต ส่วนแอสเบสตอสที่ใช้
  เป็นกระเบื้องมุงหลังคาบริษัท

  ได้มีการตรวจวัดค่าแล้วไม่เกินมาตรฐานและอยู่ในขั้นตอนทยอยเปลี่ยนเป็น Metal Sheet แทน

3)  ผลกระทบเกี่ยวกับถังเก็บสารเคมี รายการถังเก็บที่บริษัทมีอยู่ ดังต่อไปนี้

-   ถังเก็บน้ำมันเตาขนาด 15 ตัน 2 ถัง

-   ถังเก็บ Methyl Methacrylate (MMA) ขนาด 50 ตัน 3 ถัง

-   ถังเก็บน้ำชนิดหอสูง มีถังเก็บ 2 ถัง ขนาด 10 ตัน

-   ถังเก็บน้ำ ขนาด 5 ตัน สำหรับหม้อไอน้ำ 1 ถัง

-   ถังเก็บน้ำมันเตา บริษัทได้จัดทำกำแพงคอนกรีตล้อมรอบถัง เพื่อป้องกันการรั่วไหลลงดิน
    และจัด

  เก็บกรณีรั่วไหล และถังเก็บ MMA มีการจัดทำกำแพงคอนกรีตล้อมรอบมีระบบน้ำสเปรย์หล่อเลี้ยง

  เพื่อควบคุมอุณหภูมิ ถังเก็บน้ำใช้สำหรับจ่ายน้ำไปยังโรงงาน Casting และโรงงาน
  Extrusion

4)  ของเสียและการกำจัด

-   ของเสียที่เป็นขยะ เช่น กระดาษและเศษขยะทั่วไปจากสำนักงาน
    ซึ่งบริษัทได้ทำสัญญากับหน่วยงานองค์การบริหารส่วนตำบลนำไปกำจัด

-   ของเสียที่เป็นแผ่นแข็งตัว ซึ่งมีปริมาณเล็กน้อยจัดเก็บรวมเป็นขยะทั่วไป

-   แผ่นอะคริลิคที่เหลือเศษจากการตัดแผ่น รวบรวมขายยังต่างประเทศ

-   เศษโลหะจากการทำงานของฝ่ายซ่อมบำรุง รวบรวมขาย

5)  น้ำฝนที่ตกลงในพื้นที่โรงงาน

  โรงงานของ บริษัทมีร่องระบายน้ำตามอาคารต่าง ๆ ออกสู่รางระบายน้ำสาธารณะ

6)  น้ำเสียที่ออกจากโรงงาน

  บริษัทมีบ่อดักและปรับสภาพน้ำเสียอยู่ด้านหลังโรงงานซึ่งได้มีการตรวจสอบคุณภาพ
  น้ำเสียที่ออกจากโรงงานในส่วนที่ปนเปื้อนถังสารเคมี โลหะที่เกี่ยวข้องกับกระบวนการผลิต
  ไม่ให้เกินมาตรฐานกำหนดของกระทรวงอุตสาหกรรม
  ซึ่งน้ำเสียของโรงงานไม่มีสารเคมีอันตรายเจือปนแต่อย่างใด

  ส่วนน้ำเสียที่ออกจากโรงอาหาร ร้านค้าสวัสดิการของพนักงานตรวจพบว่ามีค่า BOD
  เกินมาตรฐานเล็กน้อย ซึ่งมีสาเหตุมาจากบริษัทอยู่ในระหว่างปรับปรุงโรงอาหารใหม่
  และถังบำบัดในการแยกเศษอาหารออกจากน้ำทิ้ง ทำให้มีเศษอาหารปนไปกับน้ำทิ้ง
  บริษัทได้จัดทำแผนปรับปรุงแก้ไขให้อยู่ในเกณฑ์มาตรฐานโดยเร็ว

7)  อากาศที่ออกจากปล่อง

  บริษัทมีหม้อไอน้ำชุดสำหรับใช้งานและสำรองในการผลิต ผลการตรวจคุณภาพอากาศจากปล่อง
  อยู่ในเกณฑ์มาตรฐาน

8)  บริเวณที่เก็บสารเคมี

  บริษัทมีการจัดเก็บ V65 (2,4 – Dunethyl Valeronitrile) ซึ่งใช้เป็น catalyst
  ในกระบวนการผลิตมีพื้นที่เก็บไว้อย่างมิดชิด
  ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ

  จากผลการวิเคราะห์ข้อมูลผลกระทบต่อสิ่งแวดล้อมของ บริษัทตามรายละเอียดด้านบน
  รวมทั้งได้จัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
  อาชีวอนามัยและสิ่งแวดล้อม มีการติดตามงานอย่างต่อเนื่อง
  บริษัทจึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

  - ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน
    เป็นกิจกรรมต่อเนื่องปีละประมาณ 100,000.00 บาท

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ
    เป็นกิจกรรมต่อเนื่องปีละประมาณ 500,000.00 บาท

-   ค่าใช้จ่ายในการจัดการของเสียประมาณ 726,607.00 บาท
    เป็นกิจกรรมต่อเนื่องปีละประมาณ 100,000.00 บาท

-   ค่าใช้จ่ายในการเตรียมดำเนินการพัฒนาระบบบริหารจัดการด้านสิ่งแวดล้อมตามมาตรฐาน ISO
    14001 ประมาณปีละ 100,000.00 บาท

-   ผลการปฏิบัติจริงเมื่อเทียบกับข้อกำหนดตามกฎหมาย

รายงานผลการตรวจวัดสิ่งแวดล้อม

+------------------+---------------------+-------+--------------------+
| รา               | ผลการตรวจวัด ปี 2548  | ค่ามา  | หน่วยงานกำกับ        |
| ยละเอียดการตรวจวัด |                     | ตรฐาน |                    |
+------------------+---------------------+-------+--------------------+
| ปริมาณฝุ่นที่ตัวบุคคล   | มีปริมาณฝุ่นอยู่ระหว่าง    | 15    | ปร                 |
|                  | 0.8265-2.0000 mg/m³ | mg/m³ | ะกาศกระทรวงมหาดไทย |
|                  | ซึ่งอ                 |       | ,                  |
|                  | ยู่ในเกณฑ์มาตรฐานกำหนด |       | ประ                |
|                  |                     |       | กาศในราชกิจจานุเบกษา |
+------------------+---------------------+-------+--------------------+
| ปริมาณความร้อ      | ระดับปริมาณความร้อน    |       | ประกาศอุตสาหกรรม    |
| นในบริเวณพื้นที่ทำงาน | WBGT Index อยู่ระหว่าง |       |                    |
|                  | 28.90-28.95^(o)C    |       |                    |
|                  | แ                   |       |                    |
|                  | ละความเร็วลมอยู่ระหว่าง |       |                    |
|                  | 0.1-0.2 m/sec       |       |                    |
+------------------+---------------------+-------+--------------------+
| ระบบระบายอากา    | มีความเร             | 100   | มาตรฐาน ACGIH      |
| ศในบริเวณพื้นที่ทำงาน | ็วลมหน้าชิ้นงานอยู่ระหว่าง | fpm   | (1980)             |
|                  | 220-540 fpm         | (ป    |                    |
|                  | ความ                | ริมาตร |                    |
|                  | เร็วลมปลายท่ออยู่ระหว่าง | อากาศ |                    |
|                  | 620-1170 fpm        | 36    |                    |
|                  | ปริมาตรอากาศ         | CFM)  |                    |
|                  | (คำนวณจา            |       |                    |
|                  | กความเร็วลมหน้าชิ้นงาน) |       |                    |
|                  | อยู่ระหว่าง 14-280CFM  |       |                    |
|                  | ดังนั้น                |       |                    |
|                  | ความเร็วลมและปริมาตรอ |       |                    |
|                  | ากาศอยู่ในเกณฑ์มาตรฐาน |       |                    |
+------------------+---------------------+-------+--------------------+
| คุณภาพอากาศ       | มีปริมาณฝุ่นเท่ากับ       |       | ประก               |
| ที่ระบายออกจากปล่อง | 101.24 mg/Nm³ ,     |       | าศกระทรวงอุตสาหกรรม |
| (Boiler)         | ปริมาณ SO₂ เท่ากับ     |       |                    |
|                  | 60.68 mg/Nm³ ,      |       |                    |
|                  | ปริมาณ NO₂ เท่ากับ     |       |                    |
|                  | 4.09 mg/Nm³         |       |                    |
|                  | และปริมาณ CO เท่ากับ   |       |                    |
|                  | 75.5 ppm            |       |                    |
|                  | ซึ่งอ                 |       |                    |
|                  | ยู่ในเกณฑ์มาตรฐานกำหนด |       |                    |
+------------------+---------------------+-------+--------------------+
|   คุณภาพอากาศ     | มีปริมาณสารเคมี MMA    |       | National Emission  |
| ที่ระบายออกจากปล่อง | (Methyl             |       | Standards for      |
|   Stack Outlet   | Methacrylate)       |       | Specific           |
|   (N5247)        | จากปล่อง Stack       |       | Pollutants in      |
|                  | Outlet (N 5247)     |       | Effluent Air or    |
|                  | พบว่ามีปริมาณ MMA      |       | Gases Organic      |
|                  | 100.59 mg/Nm³       |       | gases and vapors   |
|                  | ซึ่งอ                 |       |                    |
|                  | ยู่ในเกณฑ์มาตรฐานกำหนด |       | Germany All        |
|                  |                     |       | Industrial         |
|                  |                     |       | processes          |
|                  |                     |       |                    |
|                  |                     |       | Class 1 >= 0.1     |
|                  |                     |       | Kg/h 20 mg/Nm³     |
|                  |                     |       |                    |
|                  |                     |       | Class 2 >= 3 Kg/h  |
|                  |                     |       | 150 mg/Nm³         |
|                  |                     |       |                    |
|                  |                     |       | Class 3 >= 6 Kg/h  |
|                  |                     |       | 300 mg/Nm³         |
+------------------+---------------------+-------+--------------------+
| คุณภาพอากาศ       | มีปริมาณสารเคมี MMA    |       | National Emission  |
| ที่ระบายออกจากปล่อง | (Methyl             |       | Standards for      |
| Stack Outlet     | Methacrylate)       |       | Specific           |
| (N5248)          | จากปล่อง Stack       |       | Pollutants in      |
|                  | Outlet (N 5248)     |       | Effluent Air or    |
|                  | พบว่ามีปริมาณ MMA      |       | Gases Organic      |
|                  | 99.34 mg/Nm³        |       | gases and vapors   |
|                  | ซึ่งอ                 |       |                    |
|                  | ยู่ในเกณฑ์มาตรฐานกำหนด |       | Germany All        |
|                  |                     |       | Industrial         |
|                  |                     |       | processes          |
|                  |                     |       |                    |
|                  |                     |       | Class 1 >= 0.1     |
|                  |                     |       | Kg/h 20 mg/Nm³     |
|                  |                     |       |                    |
|                  |                     |       | Class 2 >= 3 Kg/h  |
|                  |                     |       | 150 mg/Nm³         |
|                  |                     |       |                    |
|                  |                     |       | Class 3 >= 6 Kg/h  |
|                  |                     |       | 300 mg/Nm³         |
+------------------+---------------------+-------+--------------------+

+-------------------+----------------------+-------+------------------+
| ร                 | ผลการตรวจวัด ปี 2548   | ค่ามา  | หน่วยงานกำกับ      |
| ายละเอียดการตรวจวัด |                      | ตรฐาน |                  |
+-------------------+----------------------+-------+------------------+
| ปริมาณสาร MMA      | มีปริมาณสารเคมี Methyl  | 50    | ACGIH (1999)     |
| ในบริเวณพื้นที่ทำงาน   | Methacrylate         | ppm   |                  |
|                   | อยู่ระหว่าง 1.56-97.10  |       |                  |
|                   | mg/m³                | (205  |                  |
|                   | ซึ่ง                   | m     |                  |
|                   | อยู่ในเกณฑ์มาตรฐานกำหนด | g/m³) |                  |
+-------------------+----------------------+-------+------------------+
| ปริมาณสาร MMA      | มีปริมาณสารเคมี Methyl  | 50    | ACGIH (1999)     |
| ในตัวบุคคล          | Methacrylate         | ppm   |                  |
|                   | อยู่ระหว่าง             |       |                  |
|                   | 13.89-170.86 mg/m³   | (205  |                  |
|                   | ซึ่ง                   | m     |                  |
|                   | อยู่ในเกณฑ์มาตรฐานกำหนด | g/m³) |                  |
+-------------------+----------------------+-------+------------------+
| ปริมาณฝุ่น 24 ชม.    | มีปริมาณฝุ่นอยู่ระหว่าง     | 0.33  | คณะกรรมก         |
| ภา                | 0.0502-0.0802 mg/m³  | mg/m³ | ารสิ่งแวดล้อมแห่งชาติ |
| ยในและภายนอกอาคาร | ซึ่ง                   |       | (2538)           |
|                   | อยู่ในเกณฑ์มาตรฐานกำหนด |       |                  |
+-------------------+----------------------+-------+------------------+
| ปริมาณแอสเบสตอส    | มีปริมาณฝุ่น (24 ชม.)    | 0.33  | ประก             |
| และฝุ่น 24 ชม.      | อยู่ระหว่าง             | mg/m³ | าศกระทรวงมหาดไทย |
|                   | 0.2015-0.2471 mg/m³  |       | ,                |
|                   | และปริมาณแอตเบสตอส    |       | ประกา            |
|                   | (24 ชม.) เท่ากับ       |       | ศในราชกิจจานุเบกษา |
|                   | 0.1025 fiber/cm³     |       |                  |
|                   | ซึ่ง                   |       |                  |
|                   | อยู่ในเกณฑ์มาตรฐานกำหนด |       |                  |
+-------------------+----------------------+-------+------------------+
| คว                | ทิศทางลมและความเร็วลม  |       |                  |
| ามเร็วลมและทิศทางลม | (24 ชม.) ลมสงบเท่ากับ  |       |                  |
|                   | 77.78% และลมพัดทิศ NW  |       |                  |
|                   | เท่ากับ 22.22%         |       |                  |
|                   | ด้วยความเร็วลม 1-2.5   |       |                  |
|                   | m/sec                |       |                  |
+-------------------+----------------------+-------+------------------+
| ระดับควา           | %Dose อยู่ระหว่าง       |       |                  |
| มดังของเสียงที่ตัวบุคคล | 23.61-335.23% , Lpk  |       |                  |
|                   | อยู่ระหว่าง 117.1-121.4 |       |                  |
|                   | dBA , Lmax อยู่ระหว่าง  |       |                  |
|                   | 102.8-113.7 dBA ,    |       |                  |
|                   | Lav อยู่ระหว่าง         |       |                  |
|                   | 81.6-100.8 dBA และ   |       |                  |
|                   | TWA อยู่ระหว่าง         |       |                  |
|                   | 79.6-89.7 dBA        |       |                  |
|                   | ซ                    |       |                  |
|                   | ึ่งระดับเสียงที่พนักงานได้รับ |       |                  |
|                   | อยู่ในเกณฑ์มาตรฐานกำหนด |       |                  |
+-------------------+----------------------+-------+------------------+
| วัดน้ำทิ้งจากโรงงาน   | No. 1 มี BOD          |       |                  |
|                   | เกินมาตรฐานกำหนด      |       |                  |
+-------------------+----------------------+-------+------------------+

งานที่ยังไม่ส่งมอบ

- ไม่มี -